డానీ మోరిసన్

డేనియల్ కైల్ మోరిసన్ (జననం 1966, ఫిబ్రవరి 3) న్యూజీలాండ్ మాజీ క్రికెటర్,  క్రికెట్ వ్యాఖ్యాత. అవుట్‌స్వింగర్‌తో పేస్ బౌలర్‌గా రాణించాడు. 1987లో 21 ఏళ్ళ వయసులో ఆస్ట్రేలియాపై న్యూజీలాండ్ తరఫున టెస్టుల్లో అరంగేట్రం చేశాడు.

అంతర్జాతీయ క్రికెట్ 
1994, మార్చి 25న భారత్‌పై వన్డే ఇంటర్నేషనల్ లో హ్యాట్రిక్ సాధించడం ద్వారా అత్యంత ముఖ్యమైన బౌలర్ గా గుర్తింపు పొందాడు. ప్రపంచవ్యాప్తంగా వన్డే హ్యాట్రిక్ సాధించిన ముగ్గురు న్యూజీలాండ్ ఆటగాళ్ళలో, 22మంది ఆటగాళ్ళలో ఇతను ఒకడు.

1997, జనవరి 28న జాతీయ జట్టుకు చివరిసారిగా ఆడాడు. ఇంగ్లాండ్‌పై పదో వికెట్‌కు నాథన్ ఆస్టిల్‌తో కలిసి 106 పరుగుల భాగస్వామ్యంలో 14 పరుగులు చేసి మ్యాచ్‌ను కాపాడాడు. మ్యాచ్ అనంతరం అతడిని జట్టు నుంచి తప్పించారు.

తన అంతర్జాతీయ కెరీర్‌లో, న్యూజీలాండ్ తరపున 1987, 1992, 1996 మొదలైన మూడు క్రికెట్ ప్రపంచ కప్‌లలో ఆడాడు.

క్రికెట్ తర్వాత 
అంతర్జాతీయ క్రికెట్ నుండి వైదొలిగినప్పటి నుండి, అనేక క్రికెట్-సంబంధిత స్థానాల్లో నియమించబడ్డాడు. వీటితొ పాటు:

 టివిఎన్జెడ్, స్కై స్పోర్ట్స్, ఫాక్స్ స్పోర్ట్స్‌లో వ్యాఖ్యాత
 ఇండియన్ ప్రీమియర్ లీగ్‌లో వ్యాఖ్యాత
 బంగ్లాదేశ్ ప్రీమియర్ లీగ్‌లో వ్యాఖ్యాత
 పాకిస్తాన్ సూపర్ లీగ్‌లో వ్యాఖ్యాత
 కరేబియన్ ప్రీమియర్ లీగ్‌లో వ్యాఖ్యాత
 7 సంవత్సరాలుగా స్కై స్పోర్ట్స్ "క్రికెట్ కంపెనీ" షో హోస్ట్
 6 సంవత్సరాల పాటు రేడియో స్పోర్ట్‌లో రేడియో షో హోస్ట్
 'ఫైట్ ఫర్ లైఫ్' - మెనింజైటిస్ అప్పీల్‌తో సహా స్వచ్ఛంద సేవా కార్యక్రమాలు
 పాఠశాలలు, క్లబ్‌ల కోసం కోచింగ్‌
 అతిధి ఉపన్యాసకుడు
 2008, 2009 లో అధికారిక న్యూజిలాండ్ బీచ్ క్రికెట్ జట్టు కోసం బ్యాటర్/బౌలర్

మూలాలు

బాహ్య లింకులు 
 
 

న్యూజీలాండ్ క్రికెట్ క్రీడాకారులు
న్యూజీలాండ్ టెస్ట్ క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
జీవిస్తున్న ప్రజలు
1966 జననాలు